רינתיה

רינתיה (רִנַּתְיָה) הוא מושב שנמצא בין אלעד לבין יהוד (על יד כביש 40).

המושב
השם רינתיה שפירושו שירת ה' הוא שינוי קל משמו של הכפר הערבי רַנַתִיה שהיה קיים במקום ונכבש במלחמת העצמאות במבצע דני.

המושב נוסד בשנת 1949 על ידי עולים ממרוקו. באוגוסט 1950 התגוררו בבתי הכפר הנטוש 57 משפחות. בינואר 1953 החליטה הממשלה על הקמת 140 יחידות דיור במושב. בשנת 1954 היה המושב בין 34 מושבי עולים שהגיעו לביסוס והתקבלו לתנועת המושבים. בשנת 1997 התווספה הרחבה בתוך המושב של 72 יחידות דיור. במושב 72 משקים חקלאיים. 

במושב רחבה גדולה ובה אנדרטת זיכרון לחיילי צה"ל בני המקום שנפלו במערכות ישראל. ילדי היישוב מתחנכים בבתי הספר שבישובים הסמוכים (שוהם, יהוד, בני עטרות). רוב התושבים מתפרנסים במקצועות חופשיים. לכבוד יובל החמישים למושב רינתיה הובא לדפוס ספר המגולל את סיפור העלייה והבניה של המושב.

ראו גם
 תחנת הרכבת רינתיה

קישורים חיצוניים

 רינתיה באתר המועצה האזורית חבל מודיעין
 אתר מושב רינתיה

הערות שוליים

יישובים שהוקמו ב-1949
מושבים
מושבי תנועת המושבים
רינתיה
יישובים עבריים המשמרים שם ערבי